LATVIJAS REPUBLIKAS MINISTRU KABINETS

2011.gada \_\_\_\_ Rīkojums Nr.\_\_\_\_\_\_

Rīgā (prot.Nr. §)

**Par finansējuma piešķiršanu Padomju okupācijas upuru piemiņas memoriāla kompleksa Latviešu Strēlnieku laukumā, Rīgā izveidošanas izdevumu segšanai**

1. Kultūras ministrijai, sagatavojot un iesniedzot Finanšu ministrijā priekšlikumus likumprojektam „Par valsts budžetu 2012.gadam”, paredzēt ilgtermiņa saistības ēkas Latviešu Strēlnieku laukumā 1, Rīgā uzturēšanas izdevumu segšanai 2015.gadā 53 271 latus un tālākā laika posmā 1 012 149 latus (no 2016.gada līdz 2034.gadam ieskaitot 53 271 latus ik gadu) valsts akciju sabiedrībai „Valsts nekustamie īpašumi.
2. Finanšu ministrijai, sagatavojot priekšlikumus likumprojektam „Par valsts budžetu 2012.gadam”, paredzēt ilgtermiņa saistības ēkas Latviešu Strēlnieku laukumā 1, Rīgā (nekustamā īpašuma kadastra Nr.0100 001 0095) un Padomju okupācijas upuru piemiņas memoriāla Latviešu Strēlnieku laukumā, Rīgā ar būvniecību saistīto kapitālieguldījumu izdevumu segšanai 4 965 302 latu apmērā (2015.gadā 1 655 100 latus, 2016.gadā un 2017.gadā ieskaitot 1 655 101 latu ik gadu) valsts akciju sabiedrībai „Valsts nekustamie īpašumi”.
3. Finanšu ministrijai (valsts akciju sabiedrībai „Valsts nekustamie īpašumi”) nodrošināt ēkas Latviešu Strēlnieku laukumā 1, Rīgā (nekustamā īpašuma kadastra Nr.0100 001 0095) un Padomju okupācijas upuru piemiņas memoriāla Latviešu Strēlnieku laukumā, Rīgā rekonstrukcijas un būvniecības tehnisko projektu dokumentācijas izstrādi, kas saskaņojama ar Kultūras ministriju, un rekonstrukcijas un būvniecības darbu pabeigšanu līdz 2013.gada 31.decembrim.
4. Finanšu ministrijai (valsts akciju sabiedrībai "Valsts nekustamie īpašumi") pēc šā rīkojuma 3.punktā minēto objektu nodošanas ekspluatācijā triju mēnešu laikā:
	1. precizēt būvniecības kapitālieguldījuma apmēru atbilstoši faktiskajām būvniecības un ar to finansēšanu saistītajām izmaksām un iesniegt Ministru kabinetā rīkojuma projektu par šā rīkojuma 2.punktā minēto ilgtermiņa saistību precizēšanu;
	2. iesniegt Kultūras ministrijai precizētu ēkas Latviešu Strēlnieku laukumā 1, Rīgā uzturēšanas izmaksu apmēru atbilstoši faktiskajām būves apsaimniekošanas un uzturēšanas izmaksām.
5. Kultūras ministrijai pēc šā rīkojuma 4.2.apakšpunktā dotā uzdevuma izpildes viena mēneša laikā iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu.
6. Kultūras ministrijai līdz 2011.gada 30.septembrim saskaņā ar Līguma par Eiropas Savienības darbību 108.panta 3.punktā noteikto iesniegt Eiropas Komisijā vienotu valsts atbalsta paziņojumu par valsts atbalsta sniegšanu kultūras infrastruktūras objektiem (investīcijas, uzturēšana, u.c.), t.sk. muzejiem, teātriem, kultūras centriem un bibliotēkām, neatkarīgi no to īpašuma formas, atbilstoši Eiropas Komisijas valsts atbalsta lēmumu praksei.

Ministru prezidents V.Dombrovskis

Kultūras ministre S.Ēlerte

Iesniedzējs: kultūras ministre S.Ēlerte

Vizē: Kultūras ministrijas valsts sekretāre S.Zvidriņa

2011.07.04. 9:55

370

J.Garjāns, 67330301

Janis.Garjans@km.gov.lv